Folketing
2002-02-21

Det Radikale Venstre støtter også dette lovforslag. Det er en naturlig konsekvens af den øgede samhandel mellem de europæiske lande, at man også hjælper hinanden med at inddrive tilgodehavender, som ikke kan inddrives med rimelig hastighed, hvis man skal bruge de almindelige privatretlige fremgangsmåder. Derfor er det en helt fornuftig ting, som vi meget gerne vil støtte.